Document ID: /roh_data/filtered/fineweb-2-filterrobots_roh.jsonl.gz/13607

Avais vus savì ch’i dat il «Niev vocabulari Sursilvan» era en l’internet? Dapi la stad passada chatt’ins el sin l’adressa www.vocabularisursilvan.ch.
Il vocabulari sursilvan era gia exaust dapi intgins onns. Ina restampa era dentant per motivs finanzials strusch pussaivla. Perquai èn ils editurs sa decidids da publitgar l’ovra en l’internet. Uschia stat il vocabulari sursilvan ussa a disposiziun gratuitamain a tuts. Plinavant porscha la versiun digitala era ina tschertga en duas direcziuns; fertant ch’il «Niev vocabulari sursilvan» stampà exista mo en direcziun romontsch -> tudestg po la versiun digitala era tschertgar en la direcziun tudestg -> romontsch. Questa direcziun è dentant betg dal tut cumpletta.
Agid davart l’utilisaziun dal vocabulari sursilvan en l’internet chattais vus qua.